JohanHeinsen/ENO huggingface dataset:
Ribe Stifts Adresseaviser, 1848-07-03
Udnævnelser og Entledigelser. Hs. Maj. har allern, udnævnt forhenværende Gouvernementssekretær, Justitsraad Wegener, R. af D., til virkelig Etatsraad; Sognepræst for Vildsted og Vindblæs Myder i Viborg Stift, C. L. Jensen, til Sognepræst for Aarby Menighed i Sjællands Stift; Sognepræst for Hylke Menighed i Aarhuus Stift, F. C. J. Hoegh Guldberg, konstitueret Provst for Voer og Nim Herreder, til Sognepræst for Væhr og Nebel Myder i samme Stift i Besidderen af Stamhuset Steensballegaard udøver jus proponendi til dette Sognekald, ordineret Katechet og første Lærer ved Borgerskolen i Rudkjøbing, H. A. Sølling, til Sognepræst for Ryde og Handberg Menigheder i Ribe Stift, Kand. theol. C. A. Bolleroe til Sognepræst for Pedersker Menighed paa Bornholm; Kand. theol. J. B. Sorterup, Archivar og Sekretær ved den kongl. Kommission for Oldsagers Opbevaring, til Sognepræst for Langaa og Oxendrup Menigheder i Fyens Stift (Besidderen af Stamhuset, Moltkenborg udøver jus proponendi til dette Sognekald. Hs. Majestæt har entlediget Efternævnte fra de dem anbetroede Embeder. Herredsfoged i Thyrstrup Herred, Kancellisekretær Thomsen, Herredsfoged i Haderslev, H. Petersen; Herredsfoged i Gram, H. Kiær, Herredsfoged og Kirkeskriver i Hvidding og Nørrerangstrup Herreder, Ahlmann, Herredsfoged i Frøs og Kalslund Herreder, Bruhn; Tingskriver i Thyrstrup, H. Timmermann, Tingskriver i Haderslev, H. Nissen; Tingskriver i Gram, H. Meyer, og Tingskriver i Frøs og Kalslund Herreder, Møller. (B. T.)
Ribe Stifts Adresseaviser, 1848-07-03
Ved Tallottories 1429 Trækning i Kjøbenhavn udkom: No. 23. 74. 21. 13. 79.
Ribe Stifts Adresseaviser, 1848-07-03
Ribe. Ved Landemodet paa Onsdag den 5. Julii prædiker Hr. Provst Krarup fra Ulvborg. Hr. Provst Andresen i Ringkjøbing indsættes som Provst for Hind, Bølling og Nørre Herreder.
Ribe Stifts Adresseaviser, 1848-07-03
Den fjendtlige Armee stod igaar Morges c. 1 Miil syd og vor Armee nord for Kongeaaen.
Ribe Stifts Adresseaviser, 1848-07-03
(Meddeelt.) Her i Nordslesvig griber man med Begjerlighed enhver nok saa lille Omstændighed, der kunde synes at varsle om et for Danskheden lykkeligt Udfald af Krigen. Derpaa have vi havt et nyt Exempel, idet vi den 1ste de modtoge fra Spandet (en Landsby i Nordslesvig) et Exemplar af en mærkelig Blomst, nemlig en Valmue, der voxer i Huusmand Jesper Laugesens Have, og iaar har sat Blomster, der have en saa paafaldende Lighed med Dannebroge, at det maa forbanse enhver der seer den. Paa dens 4 stærkt høirøde Blade er der nemlig 4 regelmæssige hvide Striber, der udgaae i et nøiagtigt Kors fra Blomstens Bæger, saa at det Hele danner et, i Farve som i Sammensætning aldeles tro Afbillede af Dannebroge. Vi kunne ikke negte, at den i sig selv ubetydelige Omstændighed, at der i en lille Landsby i Slesvig i det Aar 1848 efter Christi Fødsel, udspringer en lille rød Blomst med hvide Korstriber, har berørt os stærkt. Det er nu 6 Aarhundreder siden, at Dannebroge for første Gang foldede sig ud over de danske Hære. Sagnet beretter, at den faldt ned fra Himlen; men Historien vidner om, at ligesom den paa hiin Dag bragte de Danske Seir over Hedningernes Skarer, saaledes har den til alle Tider tilviftet de danske Krigere tilsøs og tillands Mod og Beggeistring til at udaande Livet for Fødelandets Skyld; – i disse Dage, da det gamle Sønderjylland oversvømmes af fremmede, overmægtige og overmodige Voldsmænd under Forræderes Veivisning, aabenbarer Dannebrog sig atter, den opskyder af Jorden, af Slesvigs Jordbund i en Blomsts uskyldige Skikkelse. Skulde dette mon ikke være et glædeligt Tegn, et lykkeligt Varsel om, at det gamle blodrøde Dannebroge med det snevide Kors i, dog omsider vil komme til at vale seirrigt i det Land, som allerede har drukket saa mange kjække Krigeres røde Hjerteblod, der med Glæde blev udgydt for Fødelandets hellige og uskyldige Sag, Vi ville holde fast ved dette Haab, vi ville ikke slippe det, om Øjeblikket end bliver nok saa mørkt, det skal styrke os i de kommende Trængsler: Hvad Himlen gav for sex Aarhundreder tilbage, Og Jorden atter skienked i de sidste Dage, i Støv ei trædes skal af frække Fjendefod, saalænge Danskes Aarer rummer Helteblod!
Ribe Stifts Adresseaviser, 1848-07-03
Næstkommende Fredag, den 7. Juli, holdes i Domkirken Gudstjeneste og Kommunion for St. Cathrine Sogn. Hr. Pastor de Thurah prædiker. (Forlangt indrykket.)¬
Ribe Stifts Adresseaviser, 1848-07-03
J Anledning af Jnserattet i Ribe Avis Nr. 75. d. A., indrykket af Forstanderskabet i Varde Landfogn, oplyses, at der i min Jndberetning til Stiftamtmanden over det af Ribe Amt til den fjendtlige Armees Proviantering Præsterede, findes anført, at Varde Landsogn har leveret 1 Slagteqvæg og Janderup Sogn 2de, samt sidstnævnte Sogn desforuden 1 Qvie. Den mod mig fremførte Anke er derfor ugrundet. Petersen. Foldingbro d. 30. Juni 1848.
Ribe Stifts Adresseaviser, 1848-07-03
Bekjendtgjørelser.
Ribe Stifts Adresseaviser, 1848-07-03
Ribe Kathedralskole. De Fædre eller Værger, som ønske Börn optagne i Ribe Kathedralskole ved det nye Skoleaars Begyndelse d. 1. September d. A., anmodes herved om skriftligen at anmelde det for Undertegnede, senest inden Udgangen af denne Maaned. Anmeldelsen maatte være ledsaget af Vedkommendes Daabs- og Vaccinationsattester samt af en Fortegnelse over hvad de hidtil have lært. Optagelsesprøven afholdes Torsdagen d. 31. August Kl. 8 Form. i Skolelokalet. Ribe Kathedralskole d. 1. Juli 1848. C. H. A. Bendtsen. Rector.
Ribe Stifts Adresseaviser, 1848-07-03
De Præste- og Kjøbmands Enker her i Byen, som attraae at komme i Betragtning ved Uddelingen af det Mahlerske Legat for indeværende Aar, anmodes om inden 8te Dage skriftlig derom at henvende sig til Undertegnede. Ribe Borgermestercontoir den 3. Juli 1848. Stricker.
Ribe Stifts Adresseaviser, 1848-07-03
At Høesletten paa Ribe Holme tager sin Begyndelse næstkommende Mandag den 10. Juli bekjendtgjøres herved til Lodseiernes Underretning med den bemærkning, at den maae være opslaaet inden otte Dage fra Dato. Holmbestyrelsen. Ribe d. 2. Juli 1848. Badehuset.
Ribe Stifts Adresseaviser, 1848-07-03
ved Stampemøllen er fra imorgen aabnet og kan afbenyttes af Herrer fra om Morgenen Kl. 10 til 12. Middag og fra Kl. 5 til 8 Eftermiddag, samt af Damer. fra Kl. 7 til 10 Formiddag og fra Kl. 1 til 5 Eftermiddag. Priserne ere for 12 billetter 40 ls. uden Haandklæde, og 48 ls. med Haandklæde. Enkelte billetter faaes for 5 ls. uden Haandklæde og for 6 ls. med Haandklæde. Til Damernes Opvartning vil en Kone være tilstede paa de nævnte Tider. Skulde de Badende ønske et Glas Viin til Forfriskning, da vil saadant kunne erholdes hos Opvartningskonen, der tillige modtager Billetterne af de Badende. Billetter erholdes alene hos Undertegnede, og i hvert Badekammer er henlagt en Bog, hvori de Badende bedes at tegne deres Navne. Ribe d. 3. Juli 1848. C. P. O. Hjort, Tømmermester.
Ribe Stifts Adresseaviser, 1848-07-03
Et vel conditioneret Fortepiano ønskes tilleie. Det nærmere erfares paa Adressecomptoiret.
Ribe Stifts Adresseaviser, 1848-07-03
En mellemrød aarings Kviekalv er bortløbet fra min Mark. Hvo der kan give Oplysning om bemeldte Kalv, ville behage at henvende dem til Ribe d. 3. Juli 1848. Christen Johnsen, paa Skibbroen.
Ribe Stifts Adresseaviser, 1848-07-03
En rød Kviekalv er for nogle Uger siden optagen paa Ribe Byes nordre Marker, og kan afhentes hos Opsynsvæsenet for disse Marker mod Godtgjørelse af Omkostningerne.
Ribe Stifts Adresseaviser, 1848-07-03
Auction. Efter Communalbestyrelsens Reqvisition bliver Onsdagen den 5. dennes Eftermiddag Kl. 2, eller hvis Regnveir, indtræffer, den næste Dag til samme Tid i Ribe Mose afholdt Auction over et Parti strøgne Klyne. Auctionen begynder i Riiskjærfennen. Lysthavende indbydes. Ribe Byefogedcontoir den 3. Juli 1818. Stricker.
Ribe Stifts Adresseaviser, 1848-07-03
At Gaardmand Thyge Peder Nielsen af Lundsby i Aadum Gaars Dato har opgivet sit Bo, som fallit, til Skifterettens Behandling, bliver herved, i Medfør af Placaten af 10. April 1841, bekjendtgjort for vedkommende Creditorer med Tilkjendegivende, at en Samling vil blive foretaget i Boet Fredagen den 21. Juli førstkommende om Formiddagen Kl. 10 paa Tingstedet i Skjern, hvor der vil blive taget Bestemmelse og Realisationen af Boets Eiendele. Bølling Nørre Herreders Contoir paa Petersminde i Skjern den 1. Juli 1848. Jansen.
Ribe Stifts Adresseaviser, 1848-07-03
Hans Majestæt har ved allernaadigst Resolution af 5. d. M. bifaldet, at den Virksomhed, i hvilken undertegnede Commission har været siden Søeslaget den 2 April 1801, udstrækkes til Qvæstedes og Faldnes Efterladte fra den nu udbrudte Krig, og bemyndiget Commissionen til at lade udgaae Opfordring om, at de i dette Øiemed ved private Bestræbelser indsamlede Beløb maae stilles til dens Disposition. Det er Commissionens Ønske at kunne forskaffe de Krigere, som ved Qvæstning ere eller blive, ganske eller tildeels, berøvede deres Helbred eller Arbeidsførlighed, samt trængende Enker efter faldne Krigere aarlig Understøttelse for Livstid, og faldne Krigeres Børn Opdragelseshielp, Alt i nogenlunde Lighed med hvad der, ved de betydelige frivillige Bidrag, som indkom efter Slaget i Aaret 1801 og i Krigsaarene fra 1807 til 1814, dengang kunde tilstaaes, og naar Commissionen støtter sit Haab om dette Ønskes Opfyldelse paa den danske Goddædighed, saa bør den ikke fortie, at den, i den Fond, hvis Forvaltning er den anbetroet, kan see Midler til i Tiden, naar de nu paa Fonden hvilende Pensioner ved Dødsfald efterhaanden formindskes, at vedblive det Pensioneringssystem for nærværende Krigs Qvæstede og Efterladte, som Goddædigheden nu maatte sætte Commissionen istand til at grundlægge. For Øieblikket og i det første Decennium maa næsten Alt udrettes ved Goddædighed, thi Fonden kan ikke udrede de den nu paa hvilende Pensioner uden ved aarligen at formindskes; men naar Commissionen henseer til, at frivillige Gaver og lignende Ydelser, saasom ved Concerter, theatralske Forestil Trykt i Ribe hos Chr. sal. Hyphoff. linger o. desl., i 1801 indbragte henved 230,000 Rbd., saa tør den vistnok med velbegrundet Tillid paakalde det danske Folks Goddædighed under nærværende Omstændigheder; og den gjør det herved, idet den udbeder ethvert frivilligt, større eller mindre Bidrag i ovennævnte Øiemed indsendt til Commissionen eller indbetalt til dens Contoirchef og Regnskabsfører (Justitsraad Børgesen, som i Reglen hver Søgnedag findes paa Gammelholm Kl. 11-2 og i Viingaardstræde. 141 Kl. 6–8. Tilstaaelse for det saaledes Modtagne vil vorde meddeelt af ham og noteret af et af Commissionens Medlemmer; disse Tilstaaelser ville faae fortløbende Nummere, og Bidragene ville efterhaanden blive anmeldte i Adresseavisen og den Berlingske Tidende.
Ribe Stifts Adresseaviser, 1848-07-03
De Qvæstede og Faldnes Efterladte, som ville søge Hjælp hos Commissionen, kunne henvende sig til den enten personlig eller skrivtlig igjennem vedkommende geistlige eller verdslige Øvrighed eller hvem de kunne formaae til at indsende deres Andragende og ledsage dette med Anbefaling eller Vidnesbyrd, hvorved det begrundes. Jhenseende til Qvæstede udfordres, foruden Oplysning om fulde Navn, Alder, huuslig Forfatning, Opholdsted og nærmeste Kjøbstad, Beviis om, at og i hvilken Stilling de have tjent i Krigen, hvor, naar og hvorledes de ere blevne saarede, samt hvad der af vedkommende Læge kan yttres om Qvæstningens Følger eller Virkning til Formindskelse af den Saaredes Arbeidsførlighed eller Evner til sædvanligt Erhverv, og ihenseende til Efterladte behøves, foruden ovennævnte almindelige Oplysninger, Beviis om, at, naar og hvor Forsørgeren er falden, eller død af i Krigen erholdte Saar, samt Vielsesattester for Enkerne og Daabsattester for Børnene. Commissionen haaber, at de Herrer Ovrighedspersoner, geistlige og verdslige, samt andre i Kjøbstæderne og paa Landet bosiddende Mænd ville virke saavel til 2delse og Jndsamling af frivillige Bidrag (hvoraf ogsaa de mindste med Taknemmelighed modtages) som til at udbrede Kundskab om, at trængende Qvæstede og Efterladte kunne faae Hjælp ved at henvende sig til os. Commissionen til Understøttelse for Qvæstede og Efterladte. Kjøbenhavn den 15. Juni 1818. Lowzow. Malling. Kinch. Mundt. Torp. Müller. Lund.
Ribe Stifts Adresseaviser, 1848-07-03
Efter Vedkommendes Begjæring bliver Leverdagen den 15. Juli næstkommende Kl. 11 Formiddag, paa Raadhuset her i Kjøbstaden holden Auction til Bortforpagtning paa 5 Aar af den Ribe Bispestol tilkommende Ret til Tiende-Oppebørsel in natura af Lønborg og Egvad Sogne, efter Conditioner, der erfares ved Auctionen og ere forinden til Eftersyn her paa Contoiret. Hvilket herved bekjendtgjøres. Bye og Herredscontoiret i Varde den 27. Juni 1848. Stephensen. Høivande ved Sønderhoe. fra 4 til 10. Julii incl.
Ribe Stifts Adresseaviser, 1848-07-03
D. 4. Julii Kl. 4 5 Min. Kl. 4 42. Kl. 5 18 Kl. 5, 56 Kl. 6 40 Kl. 7 31 Kl. 8 35.
Ribe Stifts Adresseaviser, 1848-07-03
Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flod tider efter ny Maane og fuld Maane.
Ribe Stifts Adresseaviser, 1848-07-04
Ribe.
Ribe Stifts Adresseaviser, 1848-07-04
Avertissements-Tidende. Stifts-Avis og Udgivet af Chr. sal. Hyphoff, redigeret af E. Hyphoff. Tirsdagen den 4. Juli. No 80.
Ribe Stifts Adresseaviser, 1848-07-04
Udenlandske Efterretninger. Preussen. Det nye Ministerium er endelig blevet saaledes sammensat: Overpræsident v. AuerswaldPræsident og interimistisk Udenrigsminister; Milde Handels- og Jndustriminister; Rodbertus Kultusminister, Marker Justitsminister; Gierke Landbrugsminister, Kühlwetter Jndenrigsminister; Hansemann og Schreckenstein beholde deres Portefeniller for Finans- og Krigsvæsen. De nye Ministre vare tilstede i Nationalforsamlingen den 26. Juni, hvor Hanse mann meddelte deres Program, der lover Tokammersystem, Udvidelse af den rhinske Justitsforfatning, Edsvorneretter, Skatterevision, fri Kommunalforvaltning og ufortøvet Forelæggelse af en Borgervæbningslov. J samme Møde erklærede v. Auerswald, at Forholdet til Rusland nu var af en meget beroligende Art.
Ribe Stifts Adresseaviser, 1848-07-04
Frankrig. J Paris er d. 23. Juni udbrudt en lvorlig Opstand af det kommunistiske Parti. En heftig Kamp har fundet Sted i Gaderne mellem Oprørerne og Nationalgarden i Forening med Linien. Oprørerne plantede den røde republikanske Fane paa deres Barrikader. Den 24, skal Oprøret igjen være blevet undertrykt.
Ribe Stifts Adresseaviser, 1848-07-04
Østerrig. Fra Wien bebudes under 17. Juni en Fredsslutning med Jtalien. Fra Østerrigs Side paa den betingelse, at Staten vil aftræde det lombardiske venetianske Kongerige lige til Etsch, hvorimod Sardinien skal overtage 300 Millioner af den østerrigske Statsgield. Efter Forlydende skal den franske Regering i en hemmelig Klausul gjøre Fordring paa, at Carl Albert skal aftræde Hertugdømmet Savoyen til Frankrig, da det ei alene ved naturlige Grændseforhold, men ogsaa ved Sæder og Sprog er et fransk Land. – J Prag er det cechiske Parti for Øjeblikket slaaet, men det vil nok samle Kræfter paany og fortsætte Kampen mod Tydskerne.
Ribe Stifts Adresseaviser, 1848-07-04
Amerika. Jmellem Mexico og Fristaterne skal Freden være ratificeret.
Ribe Stifts Adresseaviser, 1848-07-04
Hvilke Efterretninger General Oxholm igaar har bragt fra Petersborg om det keiserlige Kabinets Bestemmelse angaaende vore Anliggender - hedder det i Fædrelandet for 28. ds. – vide vi ikke, men vi have Grund til at troe, at disse lyde derhen, at den russiske Regering vel ønsker vor retfærdige Sag al Fremgang, men for Tiden ikke seer sig istand til at yde den en afgjørende Understøttelse med væbnet Magt. Saavidt vi vide, begiver Udenrigsministeren sig idag til Kongen af Sverrig og Norge.
Ribe Stifts Adresseaviser, 1848-07-04
Om Hæftelse og Bortførelse af Embedsmænd i Slesvig hedder det i Berl. Tid. De tydske Aviser, som gjerne ville indbilde Europa, at vi Danske i Krigen ere sande Barbarer, klage ogsaa jevnligen over den voldsomme Maade, hvorpaa Embedsmænd og andre Personer i Slesvig uden Lov og Dom blive arresterede og bortslæbte af de danske Autoriteter. Som Svar herpaa ville vi blot anføre, hvilke Foranstaltninger der ere trufne i denne Henseende. Jngen tør blive arresteret og sendt til Undersøgelseskommissionen af nogen Militær-Autoritet, uden at der bliver optaet foreløbigt Forhør over Vedkommende, og skriftligt meddeelt ham Grunden til hans Heftelse. Personer, som uden en saadan Skrivelse blive afgivne til Undersøgelseskommissionen, blive sendte tilbage med Protest. Personer, for hvem der efter afholdt Forhør ingen særdeles Grund er til at holdes længere fast, blive frigivne, efter Omstændighederne imod at udstede et Revers, og efterat man har gjort dem opmærksomme paa Følgerne af et fjendtligt Forhold modden retmæssige Regering. Personer, som af militære Grunde ere bortførte fra deres Hjem, fordi de kunde blive farlige for Armeen ifølge dennes momentane Stilling, ere strax at frigive, saasnart Armeen har forandret sin Stilling saaledes, at de ikke kunde udøve nogen skadelig Jndflydelse. Dette vil navnligen blive Tilfældet med alle dem, som ere sendte bort fra Slesvig, da dette Land var besat af vor Hær, men hvis Hjem nu ligger bag den fjendtlige Front. Disse Personer skulle afleveres til vor Armees Hovedkvarteer, og igjennem Forposterne bringes til deres Hjem. Naar Undersøgelsen har ført til det Resultat, at de Fængslede eller Mistænkte maae ansees enten som farlige eller som strafskyldige, saa skulle de sendes til Kommandantskabet i Kjøbenhavn, med en nøie Meddelelse om der er Grund til at holde dem i Arrest, om man kan stille dem under Militær- eller Politi Opsyn, eller om man kan paalægge dem Byarrest, paa Æresord og imod Kaution. Der maa ogsaa medfølge Efterretning om Vedkommende kunne leve af deres egne Midler, eller om det er nødvendigt foreløbigt eller definitivt at forsørge dem af offentlige Midler. Naar Enkelte skulde ønske at tage et andet Opholdsted end i Kbhavn, da skal dette Ønske opfyldes, naar ingen vigtige Grunde gjøre det umuligt. Under Krigen have flere preussiske Skibe søgt indtil Gothenborg for at undgaae at blive tagne af de danske Orlogsfartøier, Kapitainerne for 5 af ovennævnte Skibe, som ligge til Ankers ved Elfsborgs Fæstning, tæt ved Gothenborg, og som vare Vidne til de svenske Troppers Udskibning til Danmark, agtede derover at tilkjendegive deres Misfornøielse ved den 12. de paa Spidsen af deres Master at befæste en Kost. Saasnart Kommandanten paa Elfsborg Fæstning havde bemærket dette, sendte han sin Adjutant ombord med befaling at nedtage samme, og da de respektive Skibsførere vægrede sig ved at efterkomme denne Ordre, blev der først givet et løst Skud fra Fæstningen og derefter et andet med en 24 pundigKugle, som gik lige igjennem Fokkemasten paa det ene Skib, denne Tiltale blev strax forstaaet, og inden nogle Minutter vare Kostene forsvundne. (Flp.)
Ribe Stifts Adresseaviser, 1848-07-04
Ledigt Embede. Paa Studiegaarden er opslaaet Anmeldelse og Vakance i det grønlandske Seminarium for theologiske Kandidater, hvilket herved bekjendtgjøres fra det kongl. Missions-Kollegium den 28. Juni 1818. (B. T.)
Ribe Stifts Adresseaviser, 1848-07-04
Kjøbenhavns Bors-Kours, den 30. Junii. Hamborger Banco a vista 199 pCt. Bank-Diskonto 5 pCt. Disconto paa Vexler paa Hamborg 4 pCt. 4 pCt. Kongl. Obligationer 90 1/2 a 92) Rbd. - Nationalbankactier 139 a 140 1/2 Rbd.
Ribe Stifts Adresseaviser, 1848-07-04
Ribe Torvepriser, d. 1. Juli. Rug pr. Td. 2 Rd. 16 ls.; Byg 1 Rd. 40 ls.; Havre. Rd. 21 ls.; Boghvede 2 Rd. - s.; Boghvedegryn, pr. Skp. 24 s.; Byggryn 26 ls.; Smør pr. Pd. 5 ls.; Æg 5 ls. Snesen, Kartofler pr. Skp. 12 s.
Ribe Stifts Adresseaviser, 1848-07-04
Ribe. J det danske Distrikt sønden for Ribe ligger nu ingen fjendtlige Tropper; kun Patrouiller lade sig af og til see, og Levnetsmidler blive udskrevne hos de danske Beboere. J Tønder skal endnu ligge nogle fjendtlige Tropper.
Ribe Stifts Adresseaviser, 1848-07-04
Fra Kolding hertil gaaer nu ingen Post, hvorfor vi endnu ikke have modtaget Blade fra i Løverdags.
Ribe Stifts Adresseaviser, 1848-07-04
Ribe. Døbte i Domkirken d. 4. Juni, Gud. H. Fris's Søn, Andreas Hansen i Lustrup; Fadd. Hid. C. Nielsens Hustrue, Pigen M. K. Poulsen i Lustrup, Pigen, A. K. Jessen i Seen. Gud. A. Pedersen, Ungk. H. Jørgensen og Ungk. M. Hansen i Lustrup. S. D.: Dagl. M. Lauridsens Søn, Laurids Christian Lauridsen; Fadd.: Vognmand H. Puagaards Hustru, Pigen C. S. Christensen, Brygger F. Jacobsen og Tjenestek. M. Nielsen. S. D. Mette Marie Madsens Datter, Jessine Caroline Madsen; Fadd. Pigerne M. M. Madsen og C. Brochmann, Bleg mand H. O. Puggaard og Skomager D. Bøysen i Lustrup. D. 28. Mai. Dagl. H. J. Jørgensens Søn, Michael Hansen; Fadd. Pigen K. M. Jensen og E. M. Ludvigsen, Bager H. P. Wagner og Tjenestek. T. Christensen. D. 12. JuniDagl. P. Mogensens Datter, Ane Pedersen paa Ribe Mark; Fadd. Avlsbruger C. Grønnebechs Hustru, Pigen C. Hansdatter, Hund. K. Madsen paa Ribe Mark og Ungk. N. Christensen i Nykirke. D. 14 Juni, Borgerkapitain Farver Utzons Datter, Marie Sophie Utzon; Fadd. Mad. M. Betzer, Jur. J. Bjerrum, Kjøbmand W. Bentzen og Farver A. Flæbe. D. 2 Juli, Prokurator Hostrups Datter, Meta Marie Frederikke Hostrup; Fadd. Jfr. F. Bjerring, Kjøbmand P. K. Dalgaard i Ringkjøbing. Discipel W. Esmann og Barnets Moder. S. D. Bundtmager Boldts Datter, Cathrine Marie Louise Boldt; Fadd. Sognefoged Gid. N. Hansens Hustru i Nørrefardrup, Pigen A. M. Weirup i Norfardrup, Vertshuush. C. Lyzau og Ungk. C. Hansen. S. D. Dagl. C. Lauridsens Søn, Hans Lauridsen; Fadd.: Skomagerm. L. Ganzels Hustru, Pigen B. M. Hansen, Vognmd. A. Pedersen og Ungk. H. Simonsen. D. 18. JuniSkræderm. J. P. Nielsens Søn, Julius Alexander Nielsen; Fadd. Mad. A. Bjerrum, Jfr. J. Gotfredsen, Vertshuush. H. Hansen og Guld-og Sølvarbeider J. Jørgensen. S. D.: Skræderm. J. L. Jensens Datter, Maren Laurette Jensen; Fadd. Pigerne D. Thygesen og G. Jensen, Væver N. Poulsen og Muurm. H. J. Jessen. D. 24. Juni, Tømmerm. C. L. Lunds Søn, Christian Carl August Lund; Fadd. Mad B. M. Hansen, Jfr. C. Bernbom, Vertshuush. L. Kjeldsen og Snedkerm. H. Lund.
Ribe Stifts Adresseaviser, 1848-07-04
Kopulerede i Domkirken den 30. Juni Kjøbmand P. K. Dalgaard i Ringkjøbing og Frøken H. S. C. C. Lachendorph.